Dobro jutro,15.5.2003�


Naslov: POSAVSKI NAPOVEDNIK





T- Iz Posavja: GORAN ROVAN�
�
X- Snemalec in montažer: JOŽE GRAJŽL�
�
�
Dobro jutro!


Tudi ta konec tedna bo v Posavju precej zanimivih prireditev, zato vas vabimo, dan prisluhnete, da se boste lažje odločili, kam oditi.�Danes bo na vojaškem letališču v Cerkljah ob Krki velika proslava ob dnevu slovenske vojske. Zvečer pripravljajo v krškem klubu za mlade Zvezda potopisno predavanje Tomaža Kumerja o Berlinu. �Jutri bo v istih prostorih razglasitev rezultatov in otvoritev razstave fotonatečaja z naslovom Mesto naglice. V mladinskem centru v Brežicah bo posavski izbor za mlade, neuveljavljene skupine, ki bi rade nastopile na letošnjem Rock Otočcu. V Galeriji Ana v Sevnici bo dr. Anton Žabkar zvečer predaval o Vojni v Iraku, v brežiški glasbeni šoli pa bodo pripravili skupščino Društva za oživitev Brežic. �Pestro bo tudi v soboto. V Šentjanžu pripravlja tamkajšnje turistično društvo finale sedme slovenske Salamjade. To bo potekalo kar tri dni, v četrtek bo ocenjevanje, v petek bodo odprli razstavo, uprizorili monokomedijo in pripravili koncert dveh glasbenih skupin, v soboto pa pohod po Krekovih stezicah, srečanje Šentjanžanov iz vse Slovenije ter zaključek salamjade. �Zanimivo bo tudi v Pilštajnu, kjer društvo ljubiteljev šentjurskih jajc organizira Jajčerjado, na sevniškem gradu pa bo organizacijski odbor letošnje zelo uspele pustne povorke pripravil družabno srečanje. Hrupno bo tudi v brežiškem mladinskem centru, kjer se bosta na večeru, ki so ga poimenovali »Punka nam manka« predstavili dve skupini - Hausarest in D.D.V. oziroma Davek na dodatne vibracije.


Napovednik iz Posavja pa zaključujemo s povabilom na celovečerni plesni spektakel z naslovom Preplesavanje ljubezni, ki ga v kulturnem domu v Kostanjevici na Krki pripravlja plesna skupina Harlekin.�

Kaseta Beta Krško št. �Traja: 


